Venezuela, nafta dhe politikat e Presidentit Hugo Çavez
Ekspertët thonë se prodhimi i naftës ka rënë me një të tretën që kur zoti Çavez erdhi në pushtet
Në Ditën e Pavarësisë, Presidenti Çavez e quajti pasurinë e naftës së Venezuelës si simbol të lirisë kombëtare. Venezuela e shtetëzoi industrinë e naftës në vitet 70-të, por Presidenti Çavez shfryn kundër interesave të huaja të naftës sikur kjo të kishte ndodhur dje. thotë Çavez. Tani që industria e naftës është nën kontrollin e shtetit, zoti Çavez ka përgjegjësinë për adminstrimin e saj. Në shikim të parë, statistikat nuk janë inkurajuese. Ekspertët thonë se prodhimi ka rënë me një të tretën që kur ai erdhi në pushtet, duke e privuar vendin nga përfitimet e plota financiare, që mund të kishte vjelur në vitin 2008, kur çmimet e naftës arritën kulmin në rreth 140 dollarë për fuçi. Venezuelasi Huan Karlos Sosa, analist nafte, thotë se qeveria ka përdorur fonde nga infrastruktura e naftës për realizimin e projekteve socialiste gjithnjë e më të shtrenjta. Sikur kjo të mos mjafttonte, sipas analistit Sosa, qeveria pushoi nga puna mijëra teknikë të kompanisë shtetrore të naftës, PDVSA dhe i zëvëndësoi ata me punëtorë, kualifikimi kryesor i të cilëve është besnikëria ndaj Presidentit Çavez. Madje ai vë në dukje se një pjesë e madhe e prodhimit të naftës i dhurohet Kubës dhe vendeve të tjera të udhëhequra nga të majtët. Presidenti Çavez nuk i përfill kritikat, duke vënë në dukje se Venezuela ka nënshkruar marrëveshje me Kinën dhe vende të tjera, që do të derdhnin dhjetra miliardë dollarë investime në infrastrukturën e naftës të vendit të tij. Krejt ndryshe nga parashikimet për rënie të mëtejshme të prodhimit, zoti Çavez parashikon dyfishimin e tij. "Brënda pak vitesh, ne do të prodhojmë 5 milion fuçi naftë në ditë dhe më pas edhe 6 milion fuçi në ditë. Investimet tona në prodhimin e naftës gjatë 6 vjetëve të ardhshëm do të arrijnë një total prej 80 miliardë dollarësh. Dokumentat tashmë janë nënshkruar". Venezuelasit kanë mendime të ndryshme për sa i përket menaxhimit të pasurisë së naftës së vendit të tyre. Një qytetar vlerëson karburantin fare të lirë që e blen vetëm disa qindarka për litër, por shton: Por kjo punëtore në repartin e tekstileve të kompanisë PDVSA e shikon çdo gjë pozitivisht. Ekonomisti venezuelas Orlando Oçoa thotë se slloganet nacionaliste dhe retorika socialiste nuk mund të fshehin atë që ai shikon si një të vërtetë të thjeshtë: modeli i ndjekur nga presidenti Çavez nuk mund të mbijetojë për një kohë të gjatë. Por Oçoa e pranon se të ardhurat e vazhdueshme të naftës, edhe nëse janë të pamjaftueshme për të mbuluar shpenzimet në rritje të qeverisë, do t’i bëjë të mundur Presidentit Çavez që ta shtyjë për një kohë të gjatë të vërtetën rreth prodhimit dhe burimeve të naftës së vendit të tij.